જવાબમાં ઉતરેલી હૈદરાબાદની ટીમે તાબડતોબ શરૂઆત કરી અને શરૂઆતની ત્રણ ઓવરમાં 35 રન બનાવી નાખ્યા હતા. જો કે ચોથી ઓવરનાં પહેલા જ બોલમાં શિખર ધવન (8) પર બોલ્ડ થઇ ગયો હતો. જો કે ત્યાર બાદ ડેવિડ વોર્નરે પોતાની ટીમનાં સ્કોરને આગળ વધાર્યો હતો. વોર્નરે 21 બોલમાં અડધી સદી ફટકારી દીધી હતી. ત્યાર બાદ વોર્નરે અમુક સારા શોટ્સ રમ્યા પરંતુ 25 બોલમાં 58 રન બનાવીને તે 9મી ઓવરમાં એડમ મિલને કેચ આપી બેઠો હતો. ત્યાર બાદ પીચ પર આવેલ વિકેટ કિપર નમન ઓઝા પણ 0 રન પર જ પેવેલિયન પરત ફર્યો હતો. તેણે 10મી ઓવરનાં ત્રીજા બોલ પર ચહલે ડીવિલિયર્સનાં હાથે કેચ આઉટ કરાવ્યો હતો. આશા હતી કે પીચ પર ટકીને રમી રહેલા મોઇસિસ હેનરીક્સ સ્કોરને આગળ લઇ જશે. પરંતુ તે પણ 19 રન બનાવીને મિલનેનાં બોલમાં રસૂલને કેચ આપી બેઠો હતો. ત્યાર બાદ પાંચમી વિકેટ ચહલે દીપક હુડ્ડાનાં સ્વરૂપે આપ્યો હતો. તે 6 રન બનાવીને ડીવિલિયર્સનાં હાથે કેચ આઉટ થયો હતો. ત્યાર બાદ છઠ્ઠી વિકેટ આશીષ રેડ્ડીનાં સ્વરૂપે લાગી હતી જે 18 બોલમાં 32 રનની ધુંઆધાર રમત દેખાડીને વોટ્સનનાં બોલમાં બોલ્ડ થઇ ગયો હતો. આ સાથે મોર્ગન 18 બોલમાં 22 રન અને કર્ણ 16 બોલમાં 26 બનાવીને અણનમ રહ્યા હતા. જો કે હૈદરાબાદ હારનો સામનો કરવો પડ્યો હતો. બેંગ્લોરનો 45 રનથી ભવ્ય વિજય થયો હતો.